謝親戚寄黄雀
作者：楊萬里
朝代：宋

paragraphs: 萬金家書寄中庭，牘背仍題雙掩并。
不知千里寄底物，白泥紅印三十瓶。
瓷瓶淺染茱萸紫，心知親賓寄鄉味。
印泥未開出饞水，印泥一開香撲鼻。
江西山間黄羽衣，純綿被體白如脂。
偶然一念隨世網，身插兩翼那能飛。
誤蒙諸公相俎豆，月裏花邊一杯酒。
先生與渠元不疎，兩年眼底不見渠。
端能訪我荆溪曲，願借前籌酌酃淥。